Ka demokraatiat tuli uuesti õppida. Väljaspool Eestit imestati poliitilise süsteemi üle, kus ühed valimised võitnud erakonnast ei olnud järgmisteks valimisteks enam midagi järel. Erakondade juhid, valitsused ja rahvaesindajad vahetusid nii tihti, et nende üle ei jõutud arvet pidada.  Alles nüüd, kui uus süsteem on kehtinud paarkümmend aastat, on jätkusuutlikule arengule vältimatuks eelduseks olev poliitiline stabiilsus kanda kinnitanud.